In natura
In natura (lat. = u prirodi) je izraz koji opisuje posmatranja u vanlaboratorijskim uslovima okoline, za razliku od in vivo i ex vivo eksperimenata. In vivo se ostvaruju na netaknutim organizmima ili ćelijama, a ex vivo na kultiviranim ćelijama i tkivima, izoliranim iz višećelijskih organizama. In natura proučavanja se također označavaju kao istraživanja u divljini ili terenska istraživanja. U ovakvim studijama se organiziraju i globalni, regionalni i lokalni projekti za popis, zaštitu i očuvanje ugroženih, rijetkih i ostalih vrsta organizama.